laion/Wikipedia-Exotic huggingface dataset:
דסקית! דסקית! (סרט)

"דסקית! דסקית!" (ברוסית: Шайбу! Шайбу!) הוא סרט אנימציה סובייטי, בבימויו של האנימטור בוריס דז'יוקין. במשחק הוקי קרח[דרושה הבהרה] נפגשות הקבוצות "מטאור" ו"ווימפל", האחת קבוצה מקצוענית הכוללת שחקנים בכירים ויהירים, והשנייה קבוצה ידידותית של שחקנים חדשים. הרבע הראשון מסתיים עם ניצחון מוחץ צפוי 3:0 לטובת מטאור. במהלך ההפסקה מאמן קבוצת ווימפל, שמסביר את הטקטיקות החדשות, דוחף את השחקנים לניצחון. הרבע השני מוביל לנקודת מפנה במשחק. אבל התוצאה עדיין לטובת מטאור - 4:2. ברבע השלישי אחד משחקני ההוקי של ווימפל נפצע קשה, ולא הצליח להמשיך את המשחק, מה שנראה כי הוא מסכן את המשך המשחק. בכך, שחקן הוקי חובב, ג'ינג'י חסר שם, הדמות הראשית נחלצת לעזרת "ווימפל" - ובעזרתו הקבוצה מנצחת בתוצאה 6:5. "דסקית! דסקית!", במסד הנתונים הקולנועיים IMDb (באנגלית) "דסקית! דסקית!", במסד הנתונים הקולנועיים KinoPoisk (ברוסית) "דסקית! דסקית!" סטילס מהסרט
יבגני קושלב

יבגני ולנינוביץ' קושלב (ברוסית: Евгений Валентинович Кошелев; נולד ב-20 ביולי 1979, בדונצק, אוקראינה הסובייטית, ברית המועצות) הוא מנהל ספורטיבי ומתורגמן אוקראיני-רוסי, המכהן כמנהל קבוצת הכדורגל זניט סנקט פטרבורג. בשנת 2001 סיים את לימודיו בפקולטה לפילולוגיה גרמנית של האוניברסיטה הלאומית של דונצק עם תואר בשפות וספרות אנגלית וצרפתית. בשנת 2004 קיבל תעודה מאוניברסיטת קיימברידג' בידע המקצועי של השפה האנגלית. הוא החל את הקריירה שלו בעולם הכדורגל שלו בשנת 2004, בגיל 25, כשמונה לעוזר במחלקה ליחסים בינלאומיים של מועדון הכדורגל שחטאר דונצק. מאז 2006 עבד כעוזרו של מנהל האקדמיה לכדורגל בשחטאר וסיפק תמיכה מנהלית למנהל האקדמיה בניהול השוטף של עבודתה. הוא היה מעורב בניהול הלוגיסטי של המועדון והיה אחראי לארגון משחקי ליגת האלופות וגביע אופ"א עבור שחטאר. בשלב זה הוא פגש את המאמן הנק ואן סטי שהיה זקוק למתורגמן מקצועי. ההולנדי העריך מאוד את הפוטנציאל של קושלב והציע לו הצעה עסקית. יחד עם ואן סטי עבר יבגני לסנקט פטרבורג ושימש כמתורגמן שלו. בשנת 2009, ביום הולדתו ה-30, מונה לסגן מנהל האקדמיה של זניט סנקט פטרבורג, הידע מבשפות וניסיון רב בתחום היחסים הבינלאומיים סייעו לו ליצור שיתוף פעולה הדוק עם המנהל הספורטיבי של לוקומוטיב אריק שטופלהאוס. לבסוף ביוני 2014 מונה למנהל הקבוצה ומאז אחראי לניהולה השוטף והתקין של הקבוצה בעיקר בתחום הלוגיסטי. יבגני קושלב, באתר זניט סנקט פטרבורג יבגני קושלב, באתר ליגת העל הרוסית בכדורגל קושלב, באתר Zenit-fk.ru
המיליציונר מרובליובקה

המיליציונר מרובליובקה (ברוסית: Милиционе́р с Рублёвки) היא סדרת טלוויזיה רוסית קומית-בלשית, המהווה פריקוול לסדרת הטלוויזיה "השוטר מרובליובקה". פרק הבכורה שודר ברשת TNT ב-12 באפריל 2021. בשנת 1994, ולדימיר יאקובלב הצעיר מסיים בית הספר הגבוה לשוטרים ומקבל עבודה כבלש פשוט במחלק של מחוז בארוויחה. מריה גודקובה הופכת להיות בת זוגו. יחד, הגיבורים יצטרכו לפתור פשעים מורכבים שונים וללגום את האבסורד של החיים ברוסיה של שנות התשעים. ארטיום סוצ'קוב – לויטננט המיליציה ולדימיר יאקובלב, שוטר מקוף אולגה ויניצ'נקו – מריה גודקובה, לויטננט למשפטים, חוקרת ארטיום ז'יגולין – דניס יאקובלב, אחיו הצעיר של ולדימיר יורי גרובניק – קולונל אולג גורשקוב, מפקד תחנת בארוויחה-צפון דמיטרי יאצ'בסקי – אביהם של ולדימיר ודניס אירינה קניאזנידלינה – אמם של ולדימיר ודניס אולה קיירו – סמית לראשונה, נודע על פיתוח הסדרה באוקטובר 2020 לקראת עונת הטלוויזיה 2020/2021, בערוץ TNT. את התפקיד הראשי משחק השחקן ארטיום סוצ'קוב, שערך את הופעת הבכורה שלו בתפקיד השוטר צעיר ולדימיר יאקובלב בשנת 2018 בפלשבקים מהעונה הרביעית של סדרת הטלוויזיה "השוטר מרובליובקה". במקור כונתה הסדרה בשם "יאקובלב הצעיר" בסדרה היה אמור להיות מדובב על ידי סרגיי בורונוב, שגילם את הגיבור בבגרותו בסדרת הטלוויזיה "השוטר מרובליובקה", אך הוחלט לנטוש את הרעיון הזה. בתחילה תוכננה לצאת הסדרה במתכונת של 16 פרקים בני 25 דקות כל אחד, אולם מאוחר יותר הוחלט לשלב 16 פרקים ל-8 פרקים באורך של 48 דקות. הסדרה הפכה לפרויקט הראשון של הבמאית והמפיקה, פולינה אנופריבה. בסתיו 2021 החלו צילומי עונה שנייה. "המיליציונר מרובליובקה", במסד הנתונים הקולנועיים IMDb (באנגלית) "המיליציונר מרובליובקה", במסד הנתונים הקולנועיים KinoPoisk (ברוסית) עמוד הסדרה, באתר ערוץ TNT עמוד הסדרה, באתר פלטפורמת הווידאו PREMIER Приквел «Полицейского с Рублевки» про Яковлева покажут на ТНТ // sibnet.ru, 8 ноября 2020 На телевидении выйдет сериал-приквел «Полицейского с Рублёвки» // RT, 23 марта 2021 Атмосфера девяностых: лучшие фильмы и сериалы о романтичном десятилетии // КП, 8 апреля 2021 «Мы сотрем этот год в порошок»: телеканал ТНТ представил проекты нового телесезона-2021 // TV Mag, 30 октября 2020 Артем Сучков сыграет молодого Яковлева в «Милиционере с Рублёвки» // InterMedia, 23 марта 2021 «Год культуры», «Жуки» и «Мир, дружба, жвачка» получат продолжение // Кино-театр.ру, 30 октября 2020 Продолжения «Физрука», «Универа» и обновленные «Танцы»: ТНТ планирует удивлять в 2021 году // teleprogramma.pro, 3 ноября 2020 «Холостяк» с Тимати, «#Яжотец» с Гошей Куценко и мода с Александром Гудковым // «Независимая газета», 12 ноября 2020 «Милиционера с Рублёвки» покажет ТНТ в апреле (Видео) // InterMedia, 29 марта 2021 «Полицейский с Рублевки» получил приквел о милиционере // Газета.Ru, 23 марта 2021 «Мы собрали весь абсурд эпохи»: ТНТ покажет новый сериал «Милиционер с Рублевки» о 90-х годах // teleprograma.pro, 23 марта 2021 Стала известна дата выхода сериала «Милиционер с Рублевки» на ТНТ // teleprograma.pro, 29 марта 2021 Вышел трейлер приквела «Полицейского с Рублёвки» про «лихие 90-е» // «רוסיסקאיה גאזטה», 31 марта 2021
קרל קולר

קרל קולר (בגרמנית: Karl Koller; ‏9 בפברואר 1929 – 24 בינואר 2009) היה כדורגלן ומאמן אוסטרי, ששיחק בעמדת הקשר. קולר נולד בשנת 1929 בהולס שבאוסטריה והחל את הקריירה במועדון פירסט וינה בעונת 1949/50. הוא נחשב, לצד ארנסט אוקווירק וגרהרד הנפפי, לאחד הקשרים האוסטרים הטובים בכל הזמנים ודורג על ידי IFFHS כאחד מ-100 הכדורגלנים האירופיים הטובים של המאה ה-20. קולר הצליח בצד ההגנתי וגם בהתקפי, וזכור בטכניקה, חוזקות והבעיטות החזקות ממרחקים שהיו לו. בעונת 1954/55 זכה עם פירסט וינה בליגה האוסטרית. קולר ערך את הופעת הבכורה שלו בנבחרת אוסטריה בשנת ב-1952 במשחק ידידות נגד נבחרת בלגיה. במונדיאל 1954 שנערך בשווייץ שיתף פעולה בקישור עם אוקווירק, וסיים עימה במקום השלישי. קולר השתתף בכל המשחקים. במונדיאל 1958 נכלל גם כן בהרכב, אך הפעם אוסטריה לא הרשימה כמו בטורניר הקודם. היא הוגרלה לשלב בתים קשה מול אנגליה, ברזיל וברית המועצות. בתיקו 2–2 נגד אנגליה קולר כבש את אחד משעריו המעטים שלו במדיה. הופעתו האחרונה הגיעה בספטמבר 1965 במוקדמות המונדיאל נגד הונגריה. קולר אימן את וינר נוישטאדט ופירסט וינה. הוא התגורר בבלומאו-נוירסהוף, שם היה בעל פונדק עד שנת 2000. קולר נפטר ב-24 בינואר 2009 בגיל 79 ונקבר בבית הקברות המקומי. קולר (עומד, שלישי משמאל) עם נבחרת אוסטריה בשנת 1958 מצבתו בבית הקברות שבבלומאו-נוירסהוף פירסט וינה אליפות אוסטריה: 1955 נבחרת אוסטריה מקום שלישי בגביע העולם: 1954 מדיה וקבצים בנושא קרל קולר בוויקישיתוף קרל קולר, באתר Transfermarkt קרל קולר, באתר WorldFootball.net קרל קולר, באתר National Football Teams קרל קולר, באתר FootballDatabase.eu פרופיל המאמן, באתר Transfermarkt השחקן האירופאי הכי טוב במאה ה-20, מתוך אתר IFFHS
גביע אסיה בכדורגל 2023

גביע אסיה בכדורגל 2023 הוא הטורניר ה-18 של גביע אסיה בכדורגל, שנערך בקטר בין 12 בינואר 2024 לבין 10 בפברואר 2024. התחרות הייתה אמורה להתקיים בסין בין ה-16 ביוני ל-16 ביולי 2023. סין הייתה המדינה היחידה שהציעה עצמה לאירוח התחרות, זאת לאחר שווייטנאם, תאילנד ואינדונזיה פרשו טרם ההכרזה על המארחת. ההכרזה על סין כמארחת התחרות התקיימה ב-4 ביוני 2019 בפריז, בירת צרפת. באוקטובר 2022, הודיעה ההתאחדות האסיאתית כי התחרות לא תתקיים בסין בעקבות מדיניות הקורונה שלה. התחרות הועברה לקטר. בכך קטר תהיה המדינה הראשונה שמארחת שלוש פעמים את גביע אסיה, אחרי שאירחה את גביע אסיה ב-1988 וב-2011. בעקבות הטמפרטורות הגבוהות בקטר בקיץ ובגלל השתתפותה של קטר בגביע הזהב 2023, נדחתה התחרות ל־12 בינואר ועד 10 בפברואר 2024. הנבחרת הזוכה הייתה קטאר, אשר רשמה זכייה שנייה ברציפות בתואר ושנייה בסך הכול, לאחר שגברה במשחק הגמר על ירדן בתוצאה 1-3. הנבחרות חולקו ל־4 רמות כאשר ברמה 1 ו־2 מוקמו הנבחרות שהעפילו מהסיבוב השני. ברמה 3 ו־4 התמקמו הקבוצות שהעפילו מהסיבוב השלישי. הדירוג הפנימי בין 2 הרמות היא לפי דירוג פיפ"א. ההגרלה התקיימה ב-11 במאי 2023. דירוג הנבחרות ע"פ דירוג פיפא אפריל 2023 בתום שלב הבתים תיערך השוואה בין הנבחרות שסיימו במקום השלישי, וארבע הנבחרות עם המאזן הטוב ביותר יעלו לשלב הנוקאאוט. לשלב שמינית הגמר עלו המקומות השלישיים מבתים ב', ג', ד' ו־ה'. מדיה וקבצים בנושא גביע אסיה בכדורגל 2023 בוויקישיתוף אתר האינטרנט הרשמי של גביע אסיה בכדורגל 2023 הודעה על השחקן המצטיין AFC Asian Cup China 2023™ competition dates confirmed CHINA CONFIRMED AS 2023 ASIAN CUP HOSTS - AFC הודעת AFC על העברת גביע האסיה מסין לקטר כולל הופעות של דרום וייטנאם Seeding for AFC Asian Cup Qatar 2023™ Final Draw confirmed, the-AFC (באנגלית) Men's Ranking, www.fifa.com (באנגלית)
ADP (פירושונים)

האם התכוונתם ל... ADP – ראשי תיבות של Adenosine diphosphate; אדנוזין דו-פוספט, בעברית: אדנוזין דו-זרחתי - תרכובת אורגנית ADP (חברה) – חברת שירותי מחשוב אמריקאית
סקוילצ'ה

סקוילצ'ה (באיטלקית: Squillace) היא עיר ורשות מקומית בנפת קטנזארו, מחוז קלבריה שבאיטליה. ראשיתה במאה ה-7 לפנה"ס, אז נוסדה על ידי מתיישבים על בסיס שרידים של היישוב העתיק מהתקופה הרומית. העיר שוכנת לחופי מפרץ סקוילצ'ה. העיר הוקמה כמבצר ביזנטי, בתקופה שהאזור נשלט עלי ידי האימפריה הביזנטית. בימי הביניים העיר סבלה מהתקפות של סרצנים, שאף החזיקו בה בסיס צבאי. לאחר תקופת השלטון הקצרה, העיר עברה לשליטה של נורמנים, ובשנת 1044 הם הקימו בה מבצר חדש. בהמשך העיר עברה לשליטתה של משפחת בורג'ה, וזאת עד לשנת 1735. מדיה וקבצים בנושא סקוילצ'ה בוויקישיתוף אתר האינטרנט הרשמי של סקוילצ'ה ערך זה הוא קצרמר בנושא איטליה. אתם מוזמנים לתרום לוויקיפדיה ולהרחיב אותו.
בית השטן

בית השטן (בצרפתית: Le Manoir du diable; באנגלית: The House of the Devil) הוא סרט אילם צרפתי קצר משנת 1896, בבימויו של ז'ורז' מלייס. הסרט, בן שלוש דקות (שנחשב ארוך לתקופתו), מיועד לבדר ולהפליא את צופיו, אך בשל תוכנו הוא נחשב לסרט האימה הראשון בהיסטוריה של הקולנוע, בין היתר בשל הופעתו של עטלף ההופך לאדם, פרט שהביא חלק מהצופים לראות בו סרט ערפדים. הסרט נחשב לאבוד עד לשנת 1988, כאשר עותק ממנו התגלה בארכיון הקולנוע של ניו זילנד. הסרט נפתח במראה של עטלף גדול המעופף לתוך מבנה של טירה מימי הביניים. העטלף לובש לפתע את דמותו של השטן. הוא מזמן למקום עוזר וקלחת מכשפים, שמתוכה עולה דמות אישה. החדר מתרוקן לרגע, ואז נכנסים אליו שני ברנשים מטורזנים. עוזר השטן חוזר, דוקר בהם באחוריהם בקלשון, נעלם וצץ בפינות שונות של החדר. שני האנשים נבהלים, ואחד מהם נמלט. עוזר השטן ממשיך להתל בשני, משגר רהיטים מפינה לפינה של החדר, ולבסוף מציג לפניו שלד. האיש תוקף את השלד בחרבו, והשלד הופך לפתע לעטלף ואז לשטן, אשר מזמן ארבע רוחות רפאים כדי להכניע את האיש. לאחר שהאיש מתאושש מהתקפתם, מציג השטן לפניו את האישה שברא בתוך הקלחת, והוא מתרשם מיופייה. אז הופך אותה השטן לנגד עיניו למכשפה זקנה, ולאחר מכן שוב לארבע רוחות רפאים. האיש הראשון חוזר ותוקף את רוחות הרפאים, אך לאחר שהן רודפות אחריו, הוא נמלט בקפיצה מעל מעקה מרפסת החדר. האיש האחר מתעמת עם השטן, ולבסוף מציג בפניו צלב, שלמראהו השטן נסוג. הסרט צולם בגן ביתו של מלייס בפריז בעזרת תפאורה מצוירת. בתקופה שבה הופק הסרט הופיעו שחקנים בסרטים כדמויות אנונימיות ולא ניתן להם קרדיט, אך ידוע שאת דמות האישה שהופיעה מתוך הקלחת גילמה השחקנית ז'אן ד'לסי, שהופיעה ברבים מסרטיו של מלייס ובהמשך הייתה לאשתו השנייה. קיימת השערה שאת דמותו של השטן גילם ז'ול-אז'ן לגרי (Jules-Eugène Legris), קוסם אשר הופיע בתיאטרון רובר-אודן (אנ') (Théâtre Robert-Houdin) בפריז וכן בסרטו הידוע של מלייס "מסע אל הירח" משנת 1902. הסרט יצא לאקרנים על ידי הסטודיו של מלייס, שנקרא Star Film Company. בארצות הברית הוא הוקרן בשם "הטירה הרדופה", ובבריטניה - "טירת השטן". אין לבלבל בין סרט זה לבין סרט אחר של מלייס, שהופק זמן קצר לאחר מכן - "Le Château hanté" (אנ'). אותו סרט נקרא גם הוא "הטירה הרדופה". בספר Universal Monsters: Origins, שיצא לאור ב-2016, כתב כריסטופר ריפלי כי הסרט משעשע יותר מאשר מטיל אימה, כי בולט ניסיונו של מלייס בסרט לקסום דמות מתוך דמות אחרת, וכי הוא השתמש באמצעים המוגבלים של התקופה ובדמיונו כדי ליצור הפקה מרשימה למדי. מדיה וקבצים בנושא בית השטן בוויקישיתוף "בית השטן", במסד הנתונים הקולנועיים IMDb (באנגלית) "בית השטן", במסד הנתונים הקולנועיים KinoPoisk (ברוסית) "בית השטן", במסד הנתונים הקולנועיים IMDb (באנגלית) מסת"ב 978-0995536210.
פונט-סנט-אספרי

פונט-סנט-אספרי (בצרפתית: Pont-Saint-Esprit) היא עיירה קטנה במחוז גארד שבדרום צרפת, השוכנת על נהר רון. הגשר שמחבר בין שני חלקי העיירה מצידי הרון תועד על ידי הצליין האירי סימון שמאוניס בשנת 1323 בדרכו לארץ הקודש. פונט-סנט-אספרי מפורסמת כעיר הולדתו של מישל בובייה, סבה של ג'קלין קנדי-אונאסיס. ב-16 באוגוסט 1951 התרחשה בעיירה התפרצות של הרעלת ארגוטיזם, שהתבטאה בשינויים פסיכוטיים ובהזיות מרובות אצל יותר מ-250 מתושבי העיירה. 50 מתוכם הוחזקו בכוח במקלט כדי שלא יפגעו בעצמם ובסביבתם, וארבעה תושבים מתו מההרעלה. רוב המחקרים האקדמיים מגדירים את השפעת פטריות ארגוט כגורם למגפה, אולם ישנן תיאוריות המתארות גורמים אחרים כגון הרעלת כספית, LSD, ומעורבות אמריקאית שכוללת ניסויים בסמי הזיה. גרמניה אגלסבאך, גרמניה בריטניה האברהיל, בריטניה פורטוגל פנאקובה, פורטוגל ג'ון גרנט פולר, "The Day of St. Anthony's Fire", הוצאת מקמילן 1968 מדיה וקבצים בנושא פונט-סנט-אספרי בוויקישיתוף אתר האינטרנט הרשמי של פונט-סנט-אספרי תוכנית דוקומנטרית על סנט-פונט-אספרי, באתר BBC יונתן יעקובזון, מה גרם לתושבי עיירה קטנה לצאת מדעתם ביום בהיר אחד באוגוסט 1951?, באתר הארץ, 28 בפברואר 2019 The Journey of Symon Semeonis from Ireland to the Holy Land, celt.ucc.ie מה גרם לתושבי עיירה קטנה לצאת מדעתם ביום בהיר אחד באוגוסט 1951?, באתר הארץ, 28 בפברואר 2019 Gabbai, Lisbonne, Pourquier, Ergot Poisoning at Pont St. Esprit, British Medical Journal 2, 1951-09-15, עמ' 650–651 Stanley Finger, Origins of Neuroscience: A History of Explorations Into Brain Function, Oxford University Press, 2001, עמ' 221, ISBN 978-0-19-514694-3. (באנגלית) Jeffrey C. Pommerville, I. Edward Alcamo, Alcamo's Fundamentals of Microbiology: Body systems edition, Jones & Bartlett Publishers, 2012-01-15, עמ' 731, ISBN 978-1-4496-0594-0. (באנגלית) Istituto internazionale di storia economica F. Datini Settimana di studio, Simonetta Cavaciocchi, Economic and biological interactions in pre-industrial Europe, from the 13th to the 18th century, Firenze University Press, 2010, עמ' 82, ISBN 978-88-8453-585-6. (באנגלית) Frederick Burwick, Poetic Madness and the Romantic Imagination, Penn State Press, 2010-11-01, עמ' 180, ISBN 978-0-271-04296-1. (באנגלית) ערך זה הוא קצרמר בנושא יישובים בצרפת. אתם מוזמנים לתרום לוויקיפדיה ולהרחיב אותו.
אנה לוסיה מנזס

אנה לוסיה אלבס דה מנזס (בפורטוגזית: Ana Lúcia Alves de Menezes;‏ 22 בינואר 1975 – 20 באפריל 2021) הייתה שחקנית, מדבבת ובמאית דיבוב ברזילאית. מנזס נולדה בינואר 1975 ברסיפה, עיר הבירה של פרנמבוקו שבברזיל. היא נכנסה לתחום הדיבוב בשנת 1987, כאשר בין תפקידיה נכללים איימי רוז ב"סוניק X", גוון טניסון ב"בן 10", עליסה ב"עליסה בארץ הפלאות", צ'יהירו ב"המסע המופלא", מיסה אמאנה ב"מחברת המוות", סאם פאקט ב-"ICarly" ו"סאם וקאט", סופי ב"מאמא מיה!" ו"מאמה מיה! Here We Go Again", טוף בייפונג ב"אווטאר", פו ב"טלטאביז" וסטלה ב"מועדון ווינX" ו"עולם הווינX". היא הייתה מועמדת פעמיים לפרס יאמטו, פרס שנחשב לאוסקר עבור הדיבוב הברזילאי. בשנת 2004 היא הייתה מועמדת לפרס בקטגוריית המדבבת הטובה ביותר, על דיבוב הדמות צ'יהירו בסרט "המסע המופלא". בשנת 2005 היא הייתה מועמדת לפרס בקטגוריית מדבבת המשנה הטובה ביותר, על דיבוב הדמות קוטו באנימה "יו יו האקושו". בשנת 2010 היא זכתה בפרס בקטגוריית מדבבת האנימה הטובה ביותר, על דיבוב הדמות מיסה אמאנה באנימה "מחברת המוות". בנוסף לתחום הדיבוב, מנזס הייתה לוחמת טאקוונדו והשתתפה בטורנירים בפדרציית טאקוונדו הבין-לאומית, שם זכתה בגביע ארד בשנת 1997. מנזס נפטרה ב-20 באפריל 2021, בגיל 46, בריו דה ז'ניירו, עקב סיבוכים שנגרמו כתוצאה משבץ מוחי. היא אושפזה ב-13 באפריל במרפאה בשכונת גאוויה, ועברה ניתוח חירום חמישה ימים לאחר מכן. לטענת הרופאים, השבץ שהיה לה נגרם על ידי פקקת במוח, וייתכן כי הוא נגרם על ידי מחלת נגיף הקורונה שהייתה למנזס בשנת 2020. אנה לוסיה מנזס, ברשת החברתית אינסטגרם אנה לוסיה מנזס, במסד הנתונים הקולנועיים IMDb (באנגלית) REDAÇÃO,‏ Dubladora Ana Lúcia Menezes Morre Aos 46 Anos, באתר Dublagem Brasileira,‏ 20 באפריל 2021
ניסים ברדה

ניסים ברדה (נולד ב-24 באפריל 1956) הוא כדורגלן עבר ישראלי, ששיחק בעמדת הבלם. ברדה הוא מהכדורגלנים הבולטים שיצאו ממחלקת הנוער של מכבי רמת עמידר ומזוהה איתה, ואף שיחק בנבחרת ישראל. ברדה נולד להורים שעלו מטריפולי שבלוב. הוא החל את דרכו בכדורגל במחלקת הנוער של מכבי רמת עמידר. הוא הועלה לקבוצת הבוגרים על ידי המאמן אשר בלוט. בעונת 1979/1980 הגיע עם הקבוצה לגמר גביע המדינה, בו הפסידה עמידר להפועל כפר סבא בתוצאה 4-1. בשנת 1982 עבר ברדה למכבי פתח תקווה. לאחר מכן עבר לעונה אחת למכבי נתניה, לפני שסיים את הקריירה בשמשון תל אביב, שם התבלט ונחשב לאחד הבלמים הטובים בליגה הלאומית דאז. הישג השיא של הקבוצה בתקופתו היה הגעה לגמר גביע המדינה של 1989/1990. לברדה 18 הופעות בנבחרת ישראל, איתה שיחק מגוון משחקי ידידות וגם במוקדמות גביע העולם של 1986 ו-1990, והמוקדמות הקדם אולימפיות של 1984. שמשון תל אביב גביע המדינה: סגנות (1): 1989/1990 גביע הטוטו: זכייה (2): 1986/1987, 1987/1988 ברדה נשוי למזל והם הורים לארבעה. המשפחה מתגוררת בפתח תקווה. הוא גמלאי של חברת דן. ניסים ברדה, באתר ההתאחדות לכדורגל בישראל ניסים ברדה, באתר Transfermarkt ניסים ברדה, באתר National Football Teams ניסים ברדה, באתר FootballDatabase.eu אשר גולדברג‏, "האוהדים אמרו לי לא לעלות לשחק והצביעו על הרגליים שלי", באתר וואלה, 16 במאי 2024 מאת אשר גולדברג, גמר גביע המדינה: הפועל כפר סבא - מכבי רמת עמידר, באתר הארץ, 4 בינואר 2003 יעקב רץ, תצוגה מלהיבה של הפועל כפ"ס הבטיחה זכיה שניה בגביע, דבר, 5 ביוני 1980 צבי קופמן, הגבוהים והאדירים מכפר-סבא, מעריב, 5 ביוני 1980 עוד לפני השריקה יעלה ממן להפועל פתח תקווה 350 אלף שקל, מאת מאיר ריפמן, "ניסים ברדה - במכבי פתח תקווה", עיתון מעריב, 12 באוגוסט 1982 ברדה: יעילות, ותק ושקט נפשי, מאת קונסטנטינובסקי מנתח, עיתון חדשות, 2 בספטמבר 1990 מאיר ריפמן, אליך, גדעון, ‏5 ביוני 1990 ערך זה הוא קצרמר בנושא כדורגלנים ישראלים. אתם מוזמנים לתרום לוויקיפדיה ולהרחיב אותו.
Slime & B

Slime & B הוא מיקסטייפ משותף של הזמר-יוצר האמריקאי והראפר האמריקאי יאנג ת'אג. האלבום יצא לאור ב-5 במאי 2020, על ידי חברות התקליטים כריס בראון אנטרטיינמנט ו-RCA רקורדס. המיקסטייפ מכיל הופעות אורח של גאנה, פיוצ'ר, טו שורט ואי-40, בין היתר. "Go Crazy" יצא כסינגל המוביל מתוך המיקסטייפ. בראון ות'אג שיתפו פעולה בעבר ברמיקס הרשמי של השיר "Wrist" של בראון, מתוך המיקסטייפ המשותף של OHB ובראון, Before the Trap: Nights in Tarzana, ברצועה שיצאה בחינם בשם "Dat Night", בהשתתפות טריי סונגז, וב-"High End", סינגל שיווקי מתוך אלבום האולפן השמיני של בראון, Heartbreak on a Full Moon, בו משתתף גם פיוצ'ר. המיקסטייפ הוכרז ב-6 באפריל 2020 על ידי בראון בחשבון האינסטגרם שלו, וב-28 באפריל 2020 הוכרזו שם המיקסטייפ ותאריך צאתו, שנקבע ליום הולדתו ה-31 של בראון. המיקסטייפ נעשה כולו בביתו של בראון במהלך מגפת הקורונה. לאחר צאתו, חשף יאנג ת'אג כי הוא הקליט את כל הוורסים שלו ביום אחד בלבד. קינן דרייגורן מ-HipHopDX שיבח את המיקסטייפ באומרו כי בפרויקט שני האמנים "מזדווגים זה לזה יפה, ויוצרים את הטייפ השיתופי הטוב ביותר שלהם עד כה", והגדיר אותו כ"פארק שעשועים מהנה מההתחלה ועד הסוף, מתפוצץ בצבע גם מהסולנים המוערכים וגם מההפקה תחתיהם". דראגור הוסיף כי "Go Crazy" הוא השיר הטוב ביותר במיקסטייפ. Slime & B הגיע לראשונה למקום ה-55 במצעד הבילבורד 200. האלבום הגיע למצעד לאחר שלושה ימים בלבד של פעילות בקמעונאים דיגיטליים ובשירותי הסטרימינג. בשיאו, הגיע האלבום למקום ה-24. מידע על האלבום Slime & B באתר MusicBrainz האלבום Slime & B באתר ספוטיפיי https://www.hotnewhiphop.com/chris-brown-before-the-trap-nights-in-tarzana-new-mixtape.116388.html Powell, Jon (5 במאי 2020). "Listen to Chris Brown and Young Thug's 'Slime & B' project". Revolt. נבדק ב-18 בפברואר 2021. {{cite web}}: (עזרה) Lamarre, Carl. "Chris Brown Unleashes 'Slime & B' Mixtape With Young Thug: Listen". Billboard. נבדק ב-5 במאי 2020. {{cite web}}: (עזרה) https://www.complex.com/music/2020/04/chris-brown-teases-joint-mixtape-young-thug "Listen to Chris Brown and Young Thug's 'Slime & B' Mixtape". Complex. נבדק ב-5 במאי 2020. {{cite web}}: (עזרה) Ivey, Justin. "Young Thug & Chris Brown Drop 'Slime & B' Mixtape Co-Starring Future, Gunna & More". HipHopDX. נבדק ב-5 במאי 2020. {{cite web}}: (עזרה) http://grmdaily.com/chris-brown-young-thug-announce-joint-mixtape "Young Thug Claims He Recorded His Parts on Chris Brown Mixtape in One Day". XXL. https://hiphopdx.com/reviews/id.3679/title.review-young-thug-chris-browns-slime-b-blesses-ladies-with-a-golden-summer-soundtrack https://www.billboard.com/charts/billboard-200/2020-05-16
סייפה טיבה

סייפה טיבה (באנגלית: Saipa Tiba) היא מכונית משפחתית מתוצרת יצרנית הרכב האיראנית SAIPA (אנ') (שם מלא: "Saipa Motor Corporation"), אשר מיוצרת משנת 2009 דגם "סייפה טיבה" שהוצג לראשונה בתערוכת הרכב בטהראן בדצמבר 2008 היה קרוי "Miniature" (תצורה 5 דלתות האצ'בק). הדגם מבוסס על המכניקה של המכונית מתוצרת קוריאה הדרומית "KIA Pride" (אנ'), אך עם שיפורים נרחבים מבחינת תזוזה, הפחתת משקל ועמידות דגם "סייפה טיבה" 4 דלתות סדאן הוצג לראשונה בספטמבר 2010. תצורות: 5 דלתות האצ'בק, 4 דלתות סדאן מנוע בנזין קדמי 1.5 ליטר סוג הנעה: הנעה קדמית דגמי "סייפה טיבה" עוצבו על ידי Italdesign Giugiaro (אנ') (חברת עיצוב והנדסה שבסיסה במונקאליירי, איטליה) מחיר היחידה: פחות מ-7,000 דולר בייצור דגמי "סייפה טיבה" נוצלו שירותיהם של כ־122 יצרנים מקומיים ויוצרו כ־810 חלקים "סייפה טיבה" נמכרת באוקראינה מאז 2012 מאפייני הבטיחות של המכונית: כרית אוויר של הנהג והנוסע ו- ABS ("מערכת למניעת נעילה בבלימה") הותקנו בדגמי הבסיס אבזור: נגן CD, טכנולוגיה נגד גניבה, מיקום מושב הניתן להתאמה אישית וזווית תאורה קדמית וחלונות קדמיים אוטומטיים. לצד אביזרים אחרים כגון חלונות אחוריים אוטומטיים, בקרת אקלים אוטומטית, חישוקי אלומיניום ושלט רחוק ניתן להזמין במהלך הרכישה "סייפה טיבה", 5 דלתות האצ'בק "סייפה טיבה", 5 דלתות האצ'בק "סייפה טיבה", 5 דלתות האצ'בק "סייפה טיבה", 4 דלתות סדאן "סייפה טיבה" Saipa Quick מדיה וקבצים בנושא סייפה טיבה בוויקישיתוף סייפה טיבה, סרטון באתר יוטיוב סייפה טיבה bestsellingcarsblog.com/2015/06/iran-may-2015-saipa-tiba-spectacularly סייפה טיבה dbpedia.org/page/Saipa Tiba איראן חושפת את "טיבה" לרכב מקומי (דגם 4 דלתות סדאן, 5 בספטמבר 2010 payvand.com/news/10/may/1098 "סייפה טיבה" 4 דלתות סדאן iran-tejarat.com/CarDetail/2110 סייפה טיבה באוקראינה (ברוסית) saipa.ua/news/vstrechayte-avtomobili-saipa-tiba
דניאל ביילי

דניאל אברטון ביילי (באנגלית: Daniel Everton Bailey; נולד ב-9 בספטמבר 1986) הוא אצן מאנטיגואה וברבודה. זוכה מדליית ארד באליפות העולם באולם (דוחה 2010) בריצת 60 מטר ומקום רביעי באליפות העולם (ברלין 2009) בריצת 100 מטר. הוא ייצג את מדינתו ב-4 אולימפיאדות (אתונה 2004 - ריו דה ז'ניירו 2016) וזכה לכבוד לשאת את דגל מדינתו בטקס הפתיחה ב-3 מהן. באולימפיאדת אתונה (2004) הוא זכה לכבוד לשאת את דגל מדינתו בטקס הפתיחה. במשחקים עצמם, הוא סיים במקום 51 בריצת 100 מטר בתוצאה של 10.51 שניות. באליפות העולם שנערכה בהלסינקי, פינלנד בשנת 2005 הוא סיים במקום 33 בריצת 100 מטר בתוצאה של 10.49 שניות. באולימפיאדת בייג'ינג (2008) הוא סיים במקום 20 בריצת 100 מטר בתוצאה של 10.23 שניות. בתחרות שענרכה בפריז, צרפת ב-17 ביולי 2009 הוא קבע בריצת 100 מטר שיא לאומי דחש של 9.91 שניות. חודש לאחר מכן, באליפות העולם שנערכה בברלין, גרמניה ב-16 באוגוסט הוא סיים במקום רביעי בריצת 100 מטר בתוצאה של 9.93 שניות, אחרי יוסיין בולט מג'מייקה שקבע שיא עולם חדש של 9.58 שניות, טייסון גיי מארצות הברית שקבע שיא לאומי חדש של 9.71 שניות ואסאפה פאוול מג'מייקה (9.84 שניות). באליפות העולם באולם שנערכה בדוחה קטר ב-13 במרץ 2010 הוא זכה במדליית ארד בריצת 60 מטר בתוצאה של 6.57 שניות, אחרי דוויין צ'יימברס מבריטניה (6.48 שניות) ומייק רוג'רס מארצות הברית (6.53 שניות). באליפות העולם שנערכה בדאיגו, קוריאה הדרומית בשנת 2011 הוא סיים במקום חמישי בריצת 100 מטר בתוצאה של 10.26 שניות. בשלב חצי הגמר הוא קבע תוצאה של 10.14 שניות. באולימפיאדת לונדון (2012) הוא זכה לכבוד לשאת את דגל מדינתו בטקס הפתיחה בפעם השנייה. במשחקים עצמם, הוא סיים במקום 17 בריצת 100 מטר בתוצאה של 10.16 שניות. בשלב המוקדמות הוא קבע תוצאה של 10.12 שניות ועלה מהמקום ה-13 לשלב חצי הגמר. באליפות העולם שנערכה במוסקבה, רוסיה בשנת 2013 הוא סיים במקום 40 בריצת 100 מטר בתוצאה של 10.45 שניות. באליפות העולם שנערכה בבייג'ינג, סין בשנת 2015 הוא סיים במקום 6 בריצת שליחים 4x100 מטר בתוצאה של 38.61 שניות. באולימפיאדת ריו דה ז'ניירו (2016) הוא זכה לכבוד לשאת את דגל מדינתו בטקס הפתיחה בפעם השלישית. במשחקים עצמם, הוא סיים במקום 23 בריצת 100 מטר בתוצאה של 10.20 שניות. הוא עלה משלב המוקדמות לשלב חצי הגמר אך לא השתתף בריצה זו. ריצת 100 מטר: 9.91 שניות (2009) ריצת 200 מטר: 20.40 שניות (2014) ריצת 60 מטר: 6.54 שניות (2009) מדיה וקבצים בנושא דניאל ביילי בוויקישיתוף דניאל ביילי, באתר הוועד האולימפי הבין-לאומי דניאל ביילי, באתר olympedia.org דניאל ביילי, באתר התאחדות האתלטיקה הבין-לאומית דניאל ביילי, באתר ליגת היהלום